2020. gada Rīkojums Nr.

Rīgā (prot. Nr.            . §)

**Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomi**

1. Saskaņā ar Ministru kabineta 2012. gada 13. novembra noteikumu Nr. 764 "Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomes nolikums" 11. punktu apstiprināt Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomi (turpmāk – padome) šādā sastāvā:

Padomes vadītājs

N. Puntulis – kultūras ministrs

Padomes locekļi:

H. Abu Meri – Ministru prezidenta ārštata padomnieks sabiedrības integrācijas jautājumos

M. Baltiņš – Valsts valodas centra direktors, Tieslietu ministrijas pārstāvis

I. Braunfelde – Finanšu ministrijas Administrācijas vadītāja

J. Eglītis – Nacionālās elektronisko plašsaziņas līdzekļu padomes loceklis

V. Ernstsone – Izglītības un zinātnes ministrijas Politikas iniciatīvu un attīstības departamenta direktora vietniece valsts valodas politikas jomā

I. Gubenko – Latvijas Universitātes Filozofijas un socioloģijas institūta pētnieks

D. Jakaite – Labklājības ministrijas Sociālās politikas plānošanas un attīstības departamenta direktore (prombūtnes laikā aizvieto Labklājības ministrijas Sociālās politikas plānošanas un attīstības departamenta vecākā eksperte L. Cunska-Āboma)

I. Kiukucāne – Latvijas Darba devēju konfederācijas ģenerāldirektora vietniece

D. Kundrāte – Aizsardzības ministrijas Militāri publisko attiecību departamenta Militāri publiskās informācijas nodaļas vadītāja

S. Laizāne – Kultūras ministrijas valsts sekretāra vietnieka starptautisko lietu, integrācijas un mediju jautājumos pienākumu izpildītāja (prombūtnes laikā aizvieto Kultūras ministrijas Sabiedrības integrācija departamenta direktore J. Šaicāne)

M. Lasmanis – vides aizsardzības un reģionālās attīstības ministra padomnieks pašvaldību un reģionālās attīstības jautājumos

A. Lāce – biedrības "Sabiedriskās politikas centrs PROVIDUS" vadošā pētniece migrācijas un integrācijas jomā

D. Liepa – Latvijas Universitātes Latviešu valodas institūta pētniece

R. Muktupāvela – biedrības "Laiks kultūrai" pārstāve, profesore, Latvijas Kultūras akadēmijas rektore

I. Pauloviča – Valsts kancelejas direktora vietniece valsts pārvaldes jautājumos, Valsts pārvaldes politikas departamenta vadītāja (prombūtnes laikā aizvieto Valsts kancelejas Valsts pārvaldes politikas departamenta konsultante Z. Legzdiņa-Joja)

A. Placāne – Latvijas Brīvo arodbiedrību savienības arodbiedrību darba koordinētāja

M. Priede – Latvijas Pašvaldību savienības ģenerālsekretāre

Z. Pūce – Sabiedrības integrācijas fonda sekretariāta direktore

I. Rūse – vēstniece, Ārlietu ministrijas Starptautisko organizāciju un cilvēktiesību departamenta direktore

K. Saulīte – Pasaules Brīvo latviešu apvienības priekšsēde

I. Stepanova – Satiksmes ministrijas valsts sekretāre

I. Zaķis – Iekšlietu ministrijas Nozares politikas departamenta direktora vietnieks

K. Zonberga – biedrības "Latvijas Pilsoniskā alianse" direktore

2. Atzīt par spēku zaudējušu Ministru kabineta 2019. gada 9. aprīļa rīkojumu Nr. 165 "Par Nacionālās identitātes, pilsoniskās sabiedrības un integrācijas politikas pamatnostādņu īstenošanas uzraudzības padomi" (Latvijas Vēstnesis, 2019, 73. nr.).

Ministru prezidents A. K. Kariņš

Kultūras ministrs N. Puntulis